Red Velvet (խումբ)

Red Velvet (հանգըլ՝ 레드벨벳), հարավկորեական փոփ խումբ, բաղկացած է հինգ անդամից։ Ստեղծվել է 2014 թվականին՝ SM ընկերության կողմից, դեբյուտ է արել այնպիսի լեգենդար արտիստների ակտիվության ժամանակ ինչպիսիք են՝ F(x)-ը, DBSK-ն, SHINee-ը, Girls' Generation-ը, Super Junior-ը և ԲոԱն։ 2014 թվականի օգոստոսի 1-ին խումբը թողարկեց իր առաջին «Happiness» սինգլը։

Մինչ առաջնաելույթը 

Red Velvet խմբի երեք անդամները եղել են S.M. Rookies մինչ առաջնաելույթային խմբում։ Ընկերությանը առաջինը միացել է Սըլգին, նա անցել էր լսումները 2007 թվականին։ Այրինը հաջորդն էր՝ նա միացել է 2009 թվականին։ Վենդին միացել է ընկերությանը Կանադայում «SM Global Audition» գործակալության շնորհիվ 2012 թվականին։ Ջոիը, ով S.M. Rookies խմբի անդամ չէր, ընկերությանը միացել է 2012 թվականին Սեուլում «SM Global Audition» կազմակերպած լսումների միջոցով։

2014 թվականի հուլիսին խոսակցություններ էր գնում, որ SM ընկերությունը կազմել է նոր կանացի խումբ առաջնաելույթի համար, որը բաղկացած է լինելու S.M.Rookies խմբի երեք անդամներից՝ Այրինից, Սըլգիից և Վենդիից և մեկ այլ ստաժյորից՝ Ջոիից։ SM ընկերությունը հայտարարեց Red Velvet կանացի խումբը, որը բաղկացած է լինելու 4 հոգուց, դեբյուտ կանի 2014 թվականի օգոստոսի 1-ին։

Կարիերա

2014: Առաջնաելույթ, «Happiness» և «Be Natural» 

2014 թվականի հուլիսի 27-ին Red Velvet խումբը թողարկեց իր դեբյուտային «Happiness» սինգլի թիզերը։

Սինգլի տեսահոլովակը թողարկվեց 2014 թվականի օգոստոսի 1-ին և հենց այդ նույն օրը խումբը ելույթ ունեցավ Music Bank-ում։

«Happiness» երգը 2014 թվականի օգոստոսի 4-ին թողարկվել է այնպիսի օնլայն երաժշտական չարտերում ինչպիսիք են՝ Melon, Genie և Naver Music-ը։ Նոր սինգլը ցուցադրեց բավականին լավ արդյունքներ նորեկների համար և հայտնվել է Genie երաժշտական չարտի առաջին տեղում, նաև հայտվել է Melon, Naver Music և այլ չարտերի թոփ 10-ում։ Երգը Սինգապուրում և Թայվանում հայտնվել է երրորդ տեղում, Մալազիայում չորրորդ, Թայլանդում հինգերորդ, իսկ Հոնկոնգում իներորդ։ Իր թողարկումից հետո՝ օգոստոսի 5-ին iTunes չարտերում սինգլը հայտնվել է թոփ 10-ում։ Բացի այդ «Happiness» երգը Յութուբում գրանցել է 1մլն. դիտում 11 ժամվա ընթացքում։ Հոկտեմբերի 9-ին խումբը ելույթ է ունենում «M! Countdown»-ում և թողարկում է իր երկրորդ սինգլի տեսահոլովակը՝ «Be natural», նոր վերակազմավորված S.E.S խմբով։

Քննադատություններ 

երգի թողարկումից հետո, ճապոնական ԶԼՄ-ները հայտարարեցին, որ այնտեղ առկա են Սեպտեմբերի 11-ի ահաբեկչական հարձակումների և Հիրոսիմայի և Նագասակիի ատոմային ռմբակոծումների տեսարաններ։ SM ընկերությունը բացատրել է, որ նկարները օգտագործվել են կոլաժների աղբյուրներ և դրանց հետևում ոչ մի մտադրություն չկա։

Ներկայացուցիչը ավելացրել է, որ ընկերությունը կեռացնի նյութը, որը թյուրիմացություններ է առաջացրել. «Մենք կհոգանք, որ հետագայում նման բաներ չկրկնվի»։

Օգոստոսի 3-ին ընկերությունը հեռացրեց «Happiness» երգի բնօրինակ տեսահոլովակը և տեղադրեց նոր ձևափոխված տեսահոլովակը, առանց վիճահարույց տեսարանների։

2015: «Ice Cream Cake» մինի ալբոմ և նոր անդամ։ Առաջին լիամետրաժ «THE RED» ալբոմը։ 

Մարտի 11-ին ընկերությունը հայտարարեց, որ մարտի 18-ին խումբտժը կթողարկի իր «Ice Cream Cake» մինի ալբոմը։ Այդ նույն օրը ներկայացվեց խմբի նոր անդամը՝ Յերին։ Նա վարժվում էր S.M. Rookies խմբում։ Յերին միացել է խմբին ալբոմի թողարկման ժամանակ։ Մարտի 14-ին խումբը հրապարակեց մինչթողարկային «Automatic» երգը։

Մարտի 13-ին ընկերությունը ազդարարեց ալբոմի մասին «Ice Cream TV» ծրագրի ժամանակ։ Անդամները խոսեցին ալբոմի մասին, կիսվեցին իրենց մտքերով վերադառնալու վերաբերյալ, կենդանի կատարմամբ երգեցին այդ երգը։ Մարտի 15-ին հայտարարվեց, որ «Automatic» և «Ice Cream Cake» եչգեչը ավելի կզարգացվեն, քանի որ դրանք լինելու են ալբոմի եերկու գլխավոր երգերը։ «Ice Cream Cake» տեսահոլովակը թողարկվել է մարտի 15-ին։

«Ice Cream Cake» մինի-ալբոմը առաջին շաբաթում գլխավորել է Gaon չարտի շաբաթային աղյուսակում։ Խումբը նաև առաջնաելույթ ունեցավ Billboard «World Albums»-ում և «Ice Cream Cake» երգը զբաղեցրեց երկրորդ տեղը Billboard «World Digital Songs»-ում։ Մարտի 28-ին խումբը ստացավ իր առաջին մրցանակը «Music Bank» երաժշտական շոուի ժամանակ։ Խումբը մարտի 29-ին շահեց իր երկրորդ մրցանակը «Inkigayo» երաժշտական շոում։ Մարտի 31-ին «The Show» շոուի ժամանակ խումբը ստացավ իր երրորդ մրցանակը։ Եվս մեկ մրցանակի արժանացան «Show Champion» երաժշտական շոում։ Հինգերորդ մրցանակին արժանացան ապրիլի 2-ին «M! Countdown» շոում։ «Music Core»-ում ստացան վեցերորդ մրցանակը։

Օգոստոսին Red Velvet խումբը առաջին անգամ ելույթ ունեցան ԱՄՆ-ում «KCON» կոնվենցիայում և Լոս Անջելեսի երաժշտական փառատոնում։

Սեպտեմբերի 3-ին իրենց «Ինստագրամի» հաշվով, խմբի անդամները տեղեկացրեցին իրենց մոտալուց վերադարձի մասին «THE RED» լիամետրաժ ալբոմի տեսքով, որի թողարկումը տեղի ունեցավ սեպտեմբերի 9-ին։ Ալբոմը բաղկացած էր 10 երգից, այդ թվում նաև «Dumb Dumb» երգը։ Տեսահոլովը պատմում է մի դեռահաս աղջկա մասին, ով սիրահարված լինելով սկսում է իրեն հիմար ձևով պահել։ Տեսահոլովակը նկարահանվել է տիկնիկների գործարանում և թողարկվել սեպտեմբերի 8-ին։ Ընդհանուր առմամբ, տեսահոլովակը շատ քննադատությունների է արժանացել։ Billboard ընկերությունից Ջեֆֆ Բենջամինը «THE RED» ալբոմը անվանել է «արտահայտիչ, հաստատական առաջնաելույթային (լիամետրաժ) ալբոմ» և նշել է, որ «դա ցույց է տալիս խոշոր քայլերը այս խաղում, հետևելով իրենց գործընկերների՝ Girls' Generation-ի և f(x)-ի հետքերին»։

Սեպտեմբերի 9-ին տեղի ունեցավ «THE RED» լիամետրաժ ալբոմի թողարկումը։ Միանգամից տեղադրվեց գլխավոր սինգլի՝ «Dumb Dumb» հոլովակը։ Ալբոմի թողարկումից հետո Red Velvet խումբը այցելեց մի շարք միջոցառումների և հեռուստահաղորդումների՝ վերադարձի առթիվ («SBS Cultwo Show», «Weekly Idol», «V» հավելվածով «RED vs VELVET» ուղիղ եթեր (գիշերվա 9-ը Կորեայի ժամանակով)։

Արտիստիզմ և հրապուրչություն

Կերպար 

Խմբի կերպարը հիմնված է խմբի անվանվան վրա։ «Red»-ը օգտագործվում է, որպեսզի արտացոլի ուժեղ և զգացմունքային կոնցեպցիան, ինչպես «Automatic» և «Be Natural» երգերում, իսկ «Velvet»-ը օգտագործվում է փափուկ և կանացի կոնցեպցին արտացոլելու համար, ինչպես «Happiness» և «Ice Cream Cake» երգերում։

Խմբի կազմը

Սկավառակագրություն

Մինի ալբոմներ

Ալբոմներ

Սինգլեր

Սաունդթրեքներ

Ֆիլմագրություն

Տեսահոլովակագրություն

Մասնակցությունը այլ կատարողների տեսահոլովակներում

Հաղորդումներ

Մյուզիքլներ

Ռադիո հաղորդումներ

MC

Երաժշտական հաղորդումներ

Տպագիր արտադրանք (ամսագրեր)

Գովազդներ

Շրջագայություններ և համերգներ

SM Town

Մնացած համերգները

Մրցանակներ և անվանակարգումներ

Երաժշտական հաղորդումներ

Music Bank

Inkigayo

The Show

Show Champion

M! Countdown

Music Core

Golden Disk Awards

Seoul Music Awards

MelOn Music Awards

Korean Entertainment Art Awards

SBS MTV Best of the Best

Ծանոթագրություններ

Արտաքին հղումներ 

 Պաշտոնական կորեերեն կայք 

Հարավկորեական երաժշտական խմբեր
S.M. Entertainment
Քեյ փոփ երաժշտական խմբեր